open-index/open-wikipedia-markdown huggingface dataset:
Anton Bergmann

regs|duimnael|335x335px|Anton Bergmann
**Anton Bergmann** (29 Junie 1835, Lier - 21 Januarie 1874, Lier) was 'n Belgiese skrywer en 'n Vlaamse aktivis. Reeds in sy jeug was hy lief vir die Nederlandse letterkunde, en saam met Julius Vuylsteke was hy 'n lid van ''' 't zal wel gaan''', 'n Vlaamse kulturele organisasie. Nadat hy aan die humaniora (Afrikaans: hoërskool) gegradueer het, is hy na die Universiteit van Gent, waar hy 'n baccalaureusgraad in letterkunde en regte verwerf het en ook as notaris gekwalifiseer het. Daarna studeer hy aan die Vrije Hogeschool van Brussel waar hy in 1858 'n doktorsgraad in die regte verwerf. Intussen was hy baie aktief as skrywer en historikus. Hy skryf 'n studie getiteld *Philips van Marnix van Sint Aldegonde, plundering der hoofdkerk van Lier.*  'n Koninklike dekreet van 17 Junie 1857 besorg aan hom die vyf-jaarlikse prys van Nederlandse letterkunde vir die tydperk 1870–1874.

In 1858 vestig hy hom as advokaat in Lier waar hy met Eliza Van Acker trou. Sy loopbaan as advokaat het min tyd vir skryfwerk gelaat, maar hy het tog sy vrye tyd aan die letterkunde en geskiedenis bestee. Hy word lid van die Vlaamse kulturele organisasie die Willemsfonds en stig die weekblad *De Lierenaar*. In 1870 publiseer hy twee *Rijnlandsche novellen*, en in 1873 publiseer hy sy *Geschiedenis van Lier*. Hierdie publikasie is gevolg deur *Brigitta*, *Op St.-Niklaasdag* en *Mariette la Bella*. Sy swak gesondheid het agteruitgegaan terwyl hy gewerk het aan sy *magnum opus* getiteld *Ernest Staas*, wat hy onder die skuilnaam van "Tony" publiseer. *Ernest Staas* was 'n sukses, en ook sy vriend Nicolaas Beets (alias Hildebrand), wat hy baie bewonder het, was vol lof vir sy boek. Kort daarna is Anton Bergmann oorlede.

## Bibliografie 
* *Philips van Marnix van Sint Aldegonde, plundering der hoofdkerk van Lier*
* *Twee Rijnlandsche novellen* (1870)
* *Brigitta* (1873)
* *Geschiedenis der Stad Lier* (1873)
* *Mariette la Bella* (1873)
* *Op St-Niklaasdag* (1873)
* *Ernest Staas, advocaat.* *Schetsen en beelden.* (1874)
* *Verspreide schetsen en novellen* (1875)

## Sien ook 
* Vlaamse literatuur

## Bronne 
* Anton Bergmann (Nederlands)
* Anton Bergmann (Nederlands)
Mercedes-Benz M200 enjin

Die **M200** is 'n turboaangejaagde viersilinderenjin wat sedert 2013 deur Mercedes-Benz vervaardig word.

## Ontwerp 
Die enjin is gebaseer op die Renault H5Ft-enjin, wat as die Energy TCe 115 bemark word, vanweë Daimler AG se samewerking met die Renault–Nissan–Mitsubishi-alliansie. Die M200 het 'n relatiewe vierkantige vorm met 'n boor en slag van 72x73.2 mm. Dit beskik oor 4 kleppe per silinder, veranderlike kleptydreëling, 'n stop-aansitstelsel, 'n driegang-katalitiese omskakelaar, en yster-koolstof-allooilae op die silinderwande om wrywing te verminder. Dit voldoen ook aan die Euro 5-uitlaatstandaarde. 

## Modelle 
### M200 DE12 LA 
* 2013–hede W415 Citan 112 BlueEFFICIENCY 

## Verwysings
Jan van Nijlen

**Joannes Joannes-Baptista Maria Ignatius van Nijlen** (10 November 1884, Antwerpen – 14 Augustus 1965, Vorst) was 'n Vlaamse digter en essayis. Hy het alom bekend geword vir die frase "''Bestijg den trein nooit zonder Uw valies met droomen, dan vindt g'in elke stad behoorlijk onderkomen...*" uit die gedig "Bericht aan de reizigers" wat aanvanklik in die bundel *Geheimschrift* (1934) verskyn.

Die gedig is op 18 Maart 2011 aangebring in Antwerpen se Centraal treinstasie. Die eerste reëls daarvan lui:
: Bericht aan de reizigers
: Bestijg de trein nooit zonder uw valies met dromen,
: dan vindt ge in elke stad behoorlijk onderkomen.

## Bibliografie
*1906 - *Verzen*
*1909 - *Het licht*
*1911 - *Naar 't geluk*
*1914 - *Negen verzen*
*1916 - *Uren met Montaigne*
*1918 - *Francis Jammes* (essay)
*1919 - *Charles Péguy* (essay)
*1923 - *Het aangezicht der aarde*
*1924 - *De lokstem en andere gedichten*
*1925 - *Zeven gedichten*
*1928 - *De vogel Phoenix*
*1934 - *Geheimschrift*
*1938 - *Gedichten 1904-1938*
*1938 - *Het oude kind*
*1947 - *De dauwtrapper*
*1948 - *De slaapwandelaar*
*1955 - *Herinneringen aan E. du Perron*
*1957 - *Te laat voor deze wereld*
*1964 - *Verzamelde gedichten 1903-1964*
*1982 - *Druilende burgerij*

## Literêre pryse
## Literatuur
* Stefan van den Bossche, *De wereld is zoo schoon waarvan wij droomen. Jan Van Nijlen. Biografie'', Tielt, Lannoo, 2005.

## Eksterne skakels 
*Nijlen, Jan van 
*Jan van Nijlen, DBNL
*Neder-l 

## Notas
Chase Elliott

duimnael|Chase Elliott, 2019
**William Clyde Elliott II**, beter bekend as **Chase Elliott**, (gebore 28 November 1995 in Dawsonville, Georgia) is 'n Amerikaanse professionele motorrenjaer wat tans aan die NASCAR-bekerreeks deelneem deur vir die Hendrick Motorsportspan te jaag in die Chevrolet Camaro ZL1 1LE nommer # 9, geborg deur NAPA Auto Parts.

## Eksterne skakels
*Amptelike webblad
Toyota SZ-enjin

Die **Toyota SZ-**enjinfamilie is 'n reeks inlynviersilinderenjins met 'n vorentoe-gerigte uitlaat. Toyota Motor Manufacturing (UK) in Deeside vervaardig SZ-enjins vir die Yaris. Al drie die SZ-enjins word ook deur die Tianjin FAW Toyota Engine Co., Ltd. in Xiqing-distrik, Tianjin, China gebou. Die 2SZ-FE- en 3SZ-FE-variasies word ook vervaardig in die Karawang-enjinaanleg van PT Astra Daihatsu Motor in Indonesië.

## 1SZ-FE 
Die **1SZ-FE** is gesamentlik deur Toyota en Daihatsu ontwikkel. Dit het 'n inhoudsmaat van   en het 4 kleppe per silinder. Boor en slag is 69x66.7 mm, met 'n kompressieverhouding van 10,0:1. Die uitset is 51.5 kW teen 6000&nbsp;opm met 95 Nm se wringkrag teen 4000&nbsp;opm. Dit beskik oor veranderbare kleptydreëling (VVT-i), afgestelde krukas en nouhoekkleppe wat wrywingsverliese verminder. Enjinmassa van  is bereik deur 'n gietyster-silinderblok te vervaardig volgens die koelboksmetode.

;Toepassings:

* Toyota Yaris / Echo / Vitz

## 2SZ-FE 
Die **2SZ-FE** het 'n inhoudsmaat van . Boor en slag is 72x79.6 mm, met 'n kompressieverhouding van 11,0:1. Die kraguitset is 64 kW teen 6000&nbsp;opm met 122 Nm se wringkrag teen 4200&nbsp;opm. Daihatsu se interne kode vir hierdie enjin is **K3-DE/VE** en die turboweergawe as **K3-VET**. Die enjin beskik oor VVT-i.

;Toepassings:

* Toyota Yaris / Toyota Vitz (XP10 / XP90)
* Toyota Belta
* Daihatsu Materia
* Daihatsu Gran Max (as K3-DE)
* Daihatsu YRV (as K3-VE)
* Toyota Ractis (XP100)
* Daihatsu Sirion (M100 / M300) (as K3-VE)
* Toyota Avanza / Daihatsu Xenia (as K3-VE)
* Perodua Myvi (M300 / M600) (as K3-VE)
* Daihatsu Terios (eerste generasie, 2000-2004) (as K3-VE)
* Daihatsu Copen (uitvoermodel vir 2006-2011, as K3-VE)

## 3SZ-VE 
links|duimnael|3SZ-VE-enjin
Die **3SZ-VE** het 'n inhoudsmaat van , en is in Oktober 2005 bekendgestel. Dit is die eerste keer in 2005 geïnstalleer op die tweede generasie Daihatsu Terios. Boor en slag is 72x91.8 mm, met 'n kompressieverhouding van 10,0:1 en 'n rooilyn van 6500&nbsp;opm. Die kraglewering is 80 kW teen 6000&nbsp;opm met 141 Nm se wringkrag teen 4400&nbsp;opm. Dit beskik oor veranderbare kleptydreëling (VVT-i).

;Toepassings:

* Daihatsu Terios
* Daihatsu Gran Max 1.5 (2007–2020)
* Daihatsu Luxio
* Daihatsu Sirion
* Daihatsu Materia / Daihatsu Coo
* Toyota bB
* Toyota Passo Sette
* Toyota Avanza
* Toyota Rush
* Perodua Alza
* Perodua Myvi SE / Perodua Myvi Advance
* Toyota TownAce / LiteAce (2008–2020)
* Toyota Vios (China)

## Verwysings
Pieter Nicolaas van Eyck

**Pieter Nicolaas van Eyck** (1 Oktober 1887, Breukelen – 10 April 1954, Wassenaar) was 'n Nederlandse digter, hoogleraar aan die Universiteit van Leiden en literêre kritikus. Hy het in 1947 die Constantijn Huygens-prijs ontvang vir sy gehele oeuvre. Hy is die vader van die argitek Aldo van Eyck.

Sy bekendste gedig is *De tuinman en de dood*, wat hy plagieer van 'n gedig deur die Franse kunstenaar en tydgenoot Jean Cocteau (1889 -1963) in sy roman *Le Grand Écart*. Cocteau se verhaal is vermoedelik weer gebaseer op 'n soefi-anekdote deur Roemi.

## Lewe en werk 
Van Eyck het skoolgegaan aan die Gymnasium Haganum. Hy het die staatseksamen geskryf en in Leiden regte studeer, waar hy in 1914 gepromoveer het. Daarna was hy kortstondig korrespondent vir die NRC in Rome, waarna hy redakteur was van die tydskrif *De Beweging*. In 1918 het hy 'n amptelike pos by die Ministerie van Landbou gekry. Tussen 1920 en 1935 was hy die NRC se Londense korrespondent, waar hy baie aandag aan kulturele sake gegee het.
In 1935 het hy vir Albert Verwey as hoogleraar in die Nederlandse taal- en letterkunde aan die Universiteit van Leiden opgevolg.

## Persoonlik 
Van Eyck het in 1914 met Nelly Benjamins (1891-1971) getrou. Hulle het twee kinders gehad: die digter Robert van Eyck (1919-1991) en die argitek Aldo van Eyck (1918-1999).

## Bibliografie 
duimnael|Aanhaling uit *De tuinman en de dood* (P.N. van Eyckhof, Leiden)
* 1909 - *De getooide doolhof* (gedigte)
* 1910 - *Worstelingen* (gedigte)
* 1911 - *De sterren* (gedigte)
* 1912 - *Uitzichten* (gedigte)
* 1913 - *Bevrijding*
* 1916 - *De plicht van Nederland*
* 1917 - *Het ronde perk*
* 1917 - *Lichtende golven*
* 1918 - *Opgang* (gedigte)
* 1919 - *Getijden* (gedigte)
* 1921 - *De Iersche kwestie*
* 1922 - *Inkeer* (gedigte)
* 1923 - *Uren met Platoon*
* 1926 - *Voorbereiding* (gedigte)
* 1926 - *De tuinman en de dood * (In: *Erts. Letterkundige Almanak*)
* 1935 - *Kritisch onderzoek en verbeelding* (intreerede)
* 1938 - *Over leven en dood in de poëzie*
* 1941 - *Verzen 1940* (gedigte)
* 1943 - *Twee gedichten* (gedigte)
* 1945 - *Benaderingen*
* 1946 - *De tuin*
* 1946 - *Meesters* (gedigte)
* 1947 - *Medousa*
* 1949 - *Herwaarts* (gedigte)
* 1953 - *In memoriam Jacob Israël de Haan*
* 1954 - *Herodias*, vertaling van Mallarmés Hérodiade

## Literatuur
* C. BITTREMIEUX, *P. N. Van Eyck*, 1947.
* G. GOSSAERT (Carl GERRETSONà, *Pieter Nicolaas vanEyck*, in: Jaarboek van de Maatschappij der Nederlandse Letterkunde, Leiden, 1957.
* H. A. WAGE, *Dagend Dichterschap*, 1967.
* P. VAN HEES & G. PUCHINGER (red.), *Briefwisseling Gerretson - Van Eyck*, 1984.
* P. VAN HEES, *Het tijdschrift "Leiding"*, in: E. Jonker en M. Van Rossem (red.), Geschiedenis en Cultuur. Achttien opstellen. Afscheidsbundel voor prof. dr. H. W. von der Dunk, 1990.
* Clem BITTREMIEUX & Pieter VAN HEES, *Pieter N. van Eyck*, in: Nieuwe encyclopedie van de Vlaamse Beweging, Tielt, Lannoo, 1998.

## Eksterne skakels 
* H.A. Wage, 'Eijk, Pieter Nicolaas van (1887-1954)', in: *Biografisch Woordenboek van Nederland* 1 (1979).

## Verwysings
Egeïese See-aardbewing van 2020

duimnael|330px|Kaart wat die intensiteit van die aardbewing aandui.
Op 30 Oktober 2020 het 'n massiewe aardbewing die Egeïese See getref. Daar was verskeie naskokke. Die Turkse regering het 'n waarskuwing uitgereik vir moontlike tsoenami's.

Daar was skade in die groot stad İzmir in Turkye en
117 mense is daar oorlede, en 'n verdere 1 034 beseer. In Griekeland was daar twee  sterfgevalle en 19 mense met geringe beserings. Dit was die kragtigste aardbewing in die Egeïse See sedert 1981, en die dodelikste in die İzmir Provinsie. In 1955 het vier mense in İzmir in 'n aardbewing gesterf. Die aardbewing was ook die  dodelikste van die jaar 2020.

## Verwysings 
## Bronne 
* https://www.dailysabah.com/turkey/6-dead-in-izmir-as-magnitude-66-quake-shakes-turkeys-west-coast/news
* https://www.cnn.gr/ellada/story/240649/seismos-samos-plirofories-gia-traymaties
Paul Desmond

**Paul Desmond** (gebore as **Paul Emil Breitenfeld**, 25 November 1924 – 30 Mei 1977) was 'n Amerikaanse jazz musikant wat die alt-saxofoon bespeel het. Hy was ook 'n komponis, en is bekend vir sy werk saam met die Dave Brubeck Kwartet. Hy het die kwartet se grootste treffer, "*Take Five*", gekomponeer. Hy was een van die mees populêre musikante van die *cool jazz* genre.

Bykomend tot sy werk saam met Brubeck het hy ook verskeie groepe gelei en saamgewerk met Gerry Mulligan, Chet Baker, Jim Hall  en Ed Bickert. Desmond sterf in 1977 aan longkanker na 'n toer saam met Brubeck.

## Vroeë lewe 
Desmond is in 1924 as Paul Emil Breitenfeld in San Francisco, Kalifornië gebore as die seun van Emil Aron en Shirley (gebore King) Breitenfeld.   Sy oupa Sigmund Breitenfeld is volgens 'n doodsberig in 1857 in Oostenryk gebore. Sigmund Breitenfeld, 'n geneesheer, het saam met sy vrou Hermine (gebore Hermine Lewy) aan die einde van die 19de eeu na New York geëmigreer. Die Breitenfelds het hul vier kinders (waaronder Desmond se vader Emil) sonder godsdiens grootgemaak. Volgens Desmond se biograaf Doug Ramsey het Desmond se neef, Rick Breitenfeld gesê dat "niemand in die Breitenfeld-familie bewyse van Joodse voorouers kon vind nie, maar dat Paul Desmond en lede van sy vader se familie gereeld bespiegel het of Sigmund en Hermine Breitenfeld 'n Joodse agtergrond gehad het."  Sy biograaf merk op dat "die naam Breitenfeld Joods of nie-Joods kan wees. Daar is baie Breitenfelds in Duitsland en Oostenryk wat beide kante van die argument kan ondersteun. Lewy, die nooiensvan van Paul se ouma aan vaderskant, is waarskynlik van Joodse oorsprong, maar geen bewyse van haar geslagsregister kon opgespoor word nie."  Die komponis en liedjieskrywer Fred Barton (Desmond se neef) het egter uitgebreide genealogiese bewyse gevind dat beide die Breitenfeld en Löwy-families Jode uit Boheme was. Desmond se moeder, gebore as Shirley King, was van Iers-Katolieke afkoms. 

Desmond se vader, Emil Breitenfeld, was 'n pianis, orrelis en komponis. Breitenfeld het klanklose rolprente in rolprentteaters begelei en musiekverwerkings gemaak vir gedrukte publikasies en teaterproduksies. 

Desmond se moeder Shirley was emosioneel onstabiel. Dit wil voorkom asof sy aan obsessiewe – kompulsiewe versteuring en ander geestesongesteldhede gely het. 

## Diskografie
### Met Dave Brubeck
### As "bandleader"
### Met Gerry Mulligan
### Met Chet Baker
### Ander
## Verwysings
## Eksterne skakels
*
Shitlhavespruit

Die **Shitlhavespruit**  is 'n sytak van die Mbiyamitirivier, op sy beurt 'n takrivier van die Krokodilrivier in Mpumalanga, Suid-Afrika. Die Shitlhavespruit vloei in sy geheel in die Krugerwildtuin. Die Shitlhavedam naby Pretoriuskop is vernoem na sersant Jafuta Xitlhave, een van die eerste veldwagters van die Sabiereservaat onder kolonel James Stevenson-Hamilton.

## Verwysings
Mitomenispruit

Die **Mitomenispruit** is 'n spruit of lopie wat in die verre suide van die Krugerwildtuin is. Sy samevloei is met die Mbiyamitirivier, wat op sy beurt weer by die Krokodilrivier aansluit oorkant Marlothpark in Mpumalanga, Suid-Afrika.

## Monding 
*  Die eksklusiewe *Jock Safari Lodge* is in hierdie boog geleë.

## Eksterne skakel 
* Google-kaart van die Mitomenispruit se monding by Geonames.org (cc-by)

## Verwysings
Bulgerivier

Die **Bulgerivier** is 'n takrivier van die Malmaniersrivier en Limpoporivier in die Limpopoprovinsie van Suid-Afrika.
Korean Broadcasting System

raamloos|100px|regs
Die **Korean Broadcasting System (KBS)** (Koreaans: 한국방송공사; *Hanguk Bangsong Gongsa*) is die nasionale openbare uitsaaier van Suid-Korea. Dit is in 1927 gestig en bedryf radio-, televisie- en aanlyndienste, en is een van die grootste Suid-Koreaanse televisienetwerke.

## Televisiekanale 
* KBS1
* KBS2
* KBS World (buite Suid-Korea beskikbaar)

## Eksterne skakels 
* amptelike webwerf
Seoul Broadcasting System

duimnael
Die **Seoul Broadcasting System** (Koreaans: 에스비에스; *Eseubieseu*) is 'n nasionale Suid-Koreaanse televisie- en radionetwerkmaatskappy wat besit word deur die Taeyoung chaebol. In Maart 2000 het die maatskappy wettiglik bekend geword as **SBS**, wat die maatskappy se naam verander in **Seoul Broadcasting System** (서울방송). Sedert 2001 lewer dit digitale televisiedienste in die ATSC-formaat en sedert 2005 T-DMB. Die vlagskip-aardse televisiestasie is kanaal 6 vir digitaal en kabel.

## Eksterne skakels 
* amptelike webwerf
Tayanna

**Tayanna** (gebore 29 September 1984) is 'n Oekraïnse sangeres en musikant.

## Diskografie 
* TAYANNA. Портреты (2016)
* Тримай мене (2017)
Java, Virginië

**Java** is 'n nie-geïnkorporeerde gemeenskap in Pittsilvanië County, in die Amerikaanse deelstaat  Virginië. Soos baie sulke gemeenskappe, het Java geen fokuspunt verder as 'n Amerikaanse poskantoor nie, saam met die plaaslike vrywilligers se brandweergebou. Die gemeenskap strek ongeveer 'n kilometer oos tot in Halifax County. 

Java bevat geen vervaardigingsbedrywighede buiten een kommersiële saagfabriek nie, wat - soos plaaslike tabakplase - 'n belangrike werkgewer in die omgewing is. Die fabriek en ander word toenemend voorsien deur houtkapbedrywighede wat moontlik meer bewerkbare grond deur hul ontbossingspraktyke skep. 'n Nadeel van hierdie skoonmaak is 'n verlies aan natuurlike habitat vir die inheemse wild, insluitend bokkies en bere.
Munhwa Broadcasting Corporation

Die **Munhwa Broadcasting Corporation (MBC)** (Koreaans: 문화방송주식회사; *Munhwa Bangsong Jusikhoesa*) is een van die voorste Suid-Koreaanse televisie- en radionetwerkmaatskappye. *Munhwa* is 'n Koreaanse woord vir 'kultuur'. Die vlagskip-landtelevisiestasie MBC TV is kanaal 11 vir digitaal.

MBC is op 2 Desember 1961 gestig en is 'n Koreaanse uitsaaier met 'n landwye netwerk van 17 streekstasies. MBC is 'n publieke uitsaaier, hoewel die grootste aandeelhouer 'n openbare organisasie is, The Foundation of Broadcast Culture. Vandag is dit 'n multimedia-groep met een TV-landkanaal, drie radiokanale, vyf kabelkanale, vyf satellietkanale en vier DMB-kanale.

MBC se hoofkwartier is in Digital Media City, Mapo-gu, Seoel. Dit beskik oor die grootste uitsaaiproduksiefasiliteite in Korea, insluitend die digitale produksiesentrum Dream Center in Ilsan, met binne- en buitestelle in die Yongin Daejanggeum-park.

## Eksterne skakels 
* amptelike webwerf
Java, Alabama

**Java** is 'n nie-geïnkorporeerde gemeenskap in Coffee County, Alabama, Verenigde State.

## Geskiedenis 
'n Poskantoor was in werking van 1900 tot 1907 met die naam Java.

## Verwysings
HMS Java

Drie 19de eeuse oorlogskepe van die Britse Vloot (*Royal Navy*) het die naam '*HMS *Java''''' gedra, vernoem na die eiland Java in Indonesië.

* Die eerste HMS Java (1806) was 'n 32-kanon vyfde koers, oorspronklik die Nederlandse *Maria Reijersbergen* wat in 1800 in Amsterdam gebou is, en op 18 Oktober 1806 van die Nederlanders gebuit is. Die skip het in Maart die volgende jaar vergaan, vermoedelik gesink met die verlies van sy hele bemanning, naby Rodrigues in die Indiese Oseaan.
* Die tweede HMS Java (1811) was 'n vyfde koers met 38 kanonne, oorspronklik die Franse *Renommée* wat in 1805 tot 1809 in Nantes gebou is, en op 20 Mei 1811 buite Madagaskar van die Franse gebuit is. Op 29 Desember 1812 is die skip deur die Amerikaanse skip USS Constitution van San Salvador af buitgemaak, en die volgende dag aan die brand gesteek.
* Die derde HMS Java (1815) was 'n vierde koers van 52 kanonne wat in 1815 in die Plymouth Skeepswerf gebou is. Anders as sy naamgenote, het hierdie vaartuig 'n lang loopbaan in die Britse Vloot gehad en is in November 1862 in Portsmouth opgebreek.

## Sien ook 
* Java (dubbelsinnig)
Womenirivier

Die **Womenirivier** is 'n rivier wat in die noordweste van KwaZulu-Natal, Suid-Afrika vloei. Die spruit ledig in die Buffelsrivier wat later by die Tugela aansluit.

## Eksterne skakel 
* Google-kaart van die Womenirivier se monding by Geonames.org (cc-by)
JTBC

duimnael
Die **Joongang Tongyang Broadcasting Company (JTBC)** (Koreaans: 제이티비씨; *Jeitibissi*) is 'n Suid-Koreaanse inskrywingsnetwerk en uitsaaimaatskappy, waarin die grootste aandeelhouer JoongAng Ilbo/The JoongAng Group met 25% van die aandele is. Dit is op 1 Desember 2011 van stapel gestuur.

JTBC is een van vier nuwe Suid-Koreaanse landwye generalistiese kabel-TV-netwerke saam met Dong-A Ilbo se Channel A, Chosun Ilbo se TV Chosun en Maeil Kyungje se MBN in 2011. Die vier nuwe netwerke vul bestaande konvensionele vry-tot-lug-TV-netwerke aan soos KBS, MBC, SBS en ander kleiner kanale wat na deregulering in 1990 van stapel gestuur is.

## Eksterne skakels 
* amptelike webwerf
OCN

duimnael
**OCN** is 'n filmkanaal op basiese kabel in die hele Suid-Korea, wat besit word deur CJ ENM E&M Division. In die 2000's het dit die mees besigtigde stasie in Suid-Korea geword, wat hulle daartoe gelei het om hul wyd-erkende Engelse slagspreuk "Korea nummer een-kanaal" te skep. Met kabel-TV-penetrasie in Suid-Korea redelik hoog, is OCN 'n gewilde filmbron.

OCN se reeks is 'n mengsel van films van 'n aantal jare gelede of vroeër, veral gedurende die dag, met meer onlangse films gedurende die eerste keer in die aand. Daar word nie films van so onlangs soos die susterstasie CatchOn, 'n betaaldiens wat op kabel-TV aangebied word, uitgesaai nie. Hulle stuur ook afleidings van gewilde oorsese televisiereekse, meestal uit die Verenigde State.

## Eksterne skakels 
* amptelike webwerf
Klein-Soutpansbergaalwyn

Die **Klein-Soutpansbergaalwyn** (*Aloe vogtsii*) is 'n aalwyn wat deel van die Asphodelaceae familie is. Die spesie is endemies aan Limpopo waar dit op of naby die kruin van die Soutpansberg voorkom, op 'n hoogte van 1400 tot 1700 m bo seevlak. 

Die aalwyn is stamloos en word tot 70 cm hoog. Die plant blom van Februarie tot April en die blomme is rooi of donkerpienk. In Engels staan die aalwyn bekend as *Vogt’s aloe*.

## Galery 

Aloe vogtsii 0zz.jpg
Aloe vogtsii 1zz.jpg
Aloe vogtsii 2zz.jpg
Aloe vogtsii 3zz.jpg
Aloe vogtsii 4zz.jpg

## Sien ook 
* Lys van aalwynspesies

## Bronnelys 
* REDLIST Sanbi
* Wildflower nursery
Ngubevurivier

Die **Ngubevurivier** is 'n rivier wat sentraal in KwaZulu-Natal, Suid-Afrika vloei. Die rivier sluit aan by die linkeroewer van die Tugelarivier.

## Eksterne skakel 
* Google-kaart van die Ngubevurivier se monding by Geonames.org (cc-by)
Televisa

**Grupo Televisa, S.A.B. de C.V.** is 'n Meksikaanse multimassamedia-maatskappy en die grootste in Latyns-Amerika en die Spaanssprekende wêreld. Dit is 'n groot internasionale vermaaklikheidsonderneming, met baie van die programme wat in die Verenigde State op Univision uitgesaai word, waarmee dit 'n eksklusiewe kontrak het.

, (Corporate)

## Galery

Lêer:Logotipo de Televisa.svg
Lêer:TelevisaBldgDF.JPG
Lêer:Televisa Santa Fé - panoramio.jpg
Lêer:Plaza Televisa 002.jpg

## Eksterne skakels 
* amptelike webwerf
Telemundo

duimnael
**Telemundo** is 'n Amerikaanse Spaans-landtelevisienetwerk wat besit word deur NBCUniversal Telemundo Enterprises, 'n afdeling van NBCUniversal, wat op sy beurt deur Comcast besit word. Dit is die Verenigde State se grootste verskaffer van Spaanse taalinhoud nasionaal, gevolg deur mededinger Univision, met programmering wat wêreldwyd in meer as 100 lande in meer as 35 tale gesindikeer word.

Die kanaal saai programme en oorspronklike inhoud uit wat op Latyns-Amerikaanse gehore in die Verenigde State en wêreldwyd gerig is, bestaande uit telenovela's, sport, realiteitstelevisie, nuusprogrammering en films - ingevoerd of Spaans genoem. Daarbenewens bedryf Telemundo NBC Universo 'n aparte kanaal wat gerig is op jong Spaanse gehore; Telemundo Digital Media, wat oorspronklike programmeringsinhoud versprei oor massamedia, die Telemundo en NBC Universo webwerwe; Puerto Rico gratiskyk-stasie WKAQ-TV; en internasionale verspreidingsarm Telemundo Internacional.

Telemundo se hoofkantoor is in Miami en dit bedryf 'n ateljee- en produksiefasiliteit in die Miami-voorstad Beacon Lakes en het 1 900 werknemers wêreldwyd. Die meerderheid van die programme van Telemundo word in 'n ateljeefasiliteit in Miami verfilm, waar 85% van die netwerk-telenovela's in 2011 verfilm is. Die gemiddelde premie-drama kos $70 000 om te vervaardig.

## Eksterne skakels 
* amptelike webwerf
TV Globo

duimnael
**TV Globo**, of bloot **tvglobo**, is 'n Brasiliaanse gratis televisie-netwerk, wat op 26 April 1965 deur die medie-eienaar Roberto Marinho van stapel gestuur is. Dit word besit deur die mediakonglomeraat Grupo Globo, terwyl die Amerikaanse eweknie in besit was van NBCUniversal, wat verreweg die grootste van sy besit is. Globo is die grootste kommersiële TV-netwerk in Latyns-Amerika en die tweede grootste kommersiële TV-netwerk ter wêreld net agter die Amerikaanse ABC-televisienetwerk en die grootste produsent van telenovelas. Dit alles maak Globo bekend as een van die belangrikste televisienetwerke ter wêreld en Grupo Globo een van die grootste mediagroepe.

Globo het sy hoofkantoor in die Jardim Botânico-woonbuurt in Rio de Janeiro, waar sy nuusafdeling gevestig is. Die hoofproduksiestudio's van die netwerk is geleë in 'n kompleks met die naam *Estúdios Globo*, in Jacarepaguá, in dieselfde stad. Globo bestaan ​​uit 5 televisiestasies wat besit en bestuur word en 119 filiale regdeur Brasilië plus sy eie internasionale netwerke, Globo TV International en TV Globo Portugal. In 2007 het Globo sy analoogbedrywighede na hoëdefinisie-televisieproduksie vir digitale uitsendings verskuif.

Rede Globo is een van die grootste mediamaatskappye ter wêreld en lewer ongeveer 2400 uur vermaak en 3000 uur joernalistiek per jaar in Brasilië. Deur middel van sy netwerk beslaan die uitsaaier 98,6% van Brasilië se gebied. Die maatskappy word erken vir sy produksiekwaliteit en het reeds 14 internasionale Emmys aangebied. Die internasionale bedrywighede van Globo sluit in sewe televisie-kanale wat betaal, en 'n produksie- en verspreidingsafdeling wat Brasiliaanse sport- en vermaakinhoud versprei na meer as 190 lande regoor die wêreld.

## Eksterne skakels 
* amptelike webwerf
Mnet

duimnael
**Mnet** is 'n Suid-Koreaanse betaaltelevisie-musiekkanaal wat besit word deur CJ E&M, 'n afdeling van CJ ENM, deel van die CJ Groep.
Universiteit van Lyon

Die **Universiteit van Lyon** (Frans: *Université de Lyon*) is 'n Franse universiteit wat in Lyon geleë is. Die universiteit is in 1995 opgerig onder die naam *Pôle Universitaire de Lyon* en maak deel uit van die Coimbragroep.

## Onderafdelings 
Die universiteit bestaan uit 16 instellings vir hoër onderwys. 

Die drie hoofinstellings is:
*Université Claude Bernard Lyon 1: gerig op gesondheid en wetenskappe. Hier studeer ongeveer 27&nbsp;000 studente.
*Université Lumière Lyon 2: gerig op sosiale wetenskappe. Hier studeer ongeveer 30&nbsp;000 studente.
*Université Jean Moulin Lyon 3: gerig op geesteswetenskappe en regte. Hier studeer ongeveer 20&nbsp;000 studenten.

Verdere instellings is:
* École Normale Supérieure de Lyon
* École centrale de Lyon
* INSA Lyon
* Institut d'Administration des Entreprises de Lyon
* École National Supérieure des Sciences de l'Information et des Bibliothèques (ENSSIB)
* École Vétérinaire de Lyon
* Université catholique de Lyon
* ESDES école supérieure de commerce et management
* École de Management de Lyon
* Institut National de Recherche Pédagogique (INRP)
* Institut Polytechnique de Lyon (CPE Lyon, ECAM Lyon, ISARA Lyon, ITECH Lyon)
* Institut d'études politiques de Lyon
* Institut Universitaire de Formation des Maîtres (IUFM)
* École Nationale des Travaux Publics de l'État

## Eksterne skakel 
* Universiteit van Lyon
TVN (Suid-Korea)

duimnael
**TVN** (**T**otal **V**ariety **N**etwork, gestileer as **tvN**) is 'n Suid-Koreaanse landwye algemene vermaaklikheidsnetwerk wat besit word deur CJ ENM E&M Division, beskikbaar op kabel-, SkyLife- en IPTV-platforms.

## Eksterne skakels 
* amptelike webwerf
Maharana Pratap

**Pratap Singh I** ()(9 Mei 1540 - 19 Januarie 1597), bekend in die volksmond as **Maharana Pratap**, was die 13de koning van Mewar, 'n streek in Noordwes-Indië in die huidige staat Rajasthan. Hy is getiteld 'Mewari Rana' en was vir sy kragtige verset teen sy koninkryk Mewar vanaf die Mughal-keiser Akbar tot sy dood in die jaar 1597.
Doringspruit

**Doringspruit** is die naam van verskeie riviere en spruite in Suid-Afrika:
## Vrystaat
# Doringspruit (Modder, -28,81, 26,15), 
# Doringspruit (Goudveld, -28,29, 26,91), 
# Doringspruit (Vals, -27,49, 27,09), 
# Doringspruit (Renoster, -27,27, 27,55), 

## KwaZulu-Natal 
# Doringspruit (Albert Fallsdam), 
# Doringspruit (Tugela), 
# Doringspruit (Buffels),
Doringspruit (Buffels)

: *Die artikel handel oor die sytak van die Buffelsrivier in KwaZulu-Natal, vir ander gebruike, sien Doringspruit.*

Die **Doringspruit** is 'n rivier wat in die noordweste van KwaZulu-Natal, Suid-Afrika vloei. Dit is 'n sytak van die Buffelsrivier en is in die opvangsgebied van die Tugelarivier.

## Eksterne skakel 
* Kaart van die Doringspruit se monding by Geonames.org (cc-by)
Universiteit van Hawaii

Die **Universiteit van Hawaii in Manoa** (Engels: *University of Hawaiʻi at Mānoa*) is 'n openbare universiteit met sy kampus in die voorstad Manoa van Honolulu, in die Amerikaanse staat Hawaii. Die universiteit is in 1907 gestig as die *College of Agriculture and Mechanical Arts* en in 1920 herdoop na *College of Hawaiʻi*. In 1921 ontvang die universiteit sy huidige naam. Die universiteit behoort tot die Universiteit van Hawaï-stelsel.

Die leuse van die skool is: ''Ma luna a'e o na lahui a pau ke ola o ke kanaka'' (verhewe bo alle nasies is die menslikheid).

## Eksterne skakels 
*  Amptelike webwerf
Reimond Stijns

**Reimond Stijns** (10 Mei 1850, Mullem  - 12 Desember 1905, Sint-Jans-Molenbeek) was 'n Vlaamse skrywer.

Hy begin sy professionele loopbaan as onderwyser in 1870, eers in Bevere (Oudenaarde) en daarna in Sint-Jans-Molenbeek. In 1883 word hy studiemeester en later onderwyser in Nederlands aan die *Koninklijk athenaeum* in Brussel. Aanvanklik werk hy as skrywer saam met sy swaer Isidoor Teirlinck, wat ook 'n onderwyser in Brussel was. Saam publiseer hulle in 1884 *Arm Vlaanderen*, 'n politieke roman oor die onderwysstryd tussen Belgiese Katolieke en liberales. 

Vanaf 1886 het hy sy eie pad gevolg en van sy beste werk gelewer, waarvan *Hard labeur* (1904) die bekendste is. Stijns was die eerste naturalistiese skrywer van Vlaandere, maar sy werk is steeds beïnvloed deur die romantiek.

## Bibliografie 
* Arm Vlaanderen (1884)
* Schetsen en verhalen (1886)
* Broodnijd. Schetsen en verhalen II (1887)
* Ruwe liefde (1887)
* In de ton (1891)
* Klein leven (1893)
* Driften (1896)
* Hard labeur (1904)

## Sien ook 
* Vlaamse literatuur

## Eksterne skakels 
* Reimond Stijns
* Reimond Stijns
Metaxya

***Metaxya*** is 'n neotropiese genus van varings in die orde Cyatheales. Dit is die enigste genus in die familie **Metaxyaceae** in die *Pteridophyte Phylogeny Group*-klassifikasie van 2016 (PPG I). Alternatiewelik kan die genus in die subfamilie **Metaxyoideae** van 'n breër gedefinieerde familie Cyatheaceae, die familieklassifikasie wat in 2019 in *Plants of the World Online* gebruik is, geplaas word.

Die spesies van die genus word deur groot blare wat 2,5&nbsp;m in lengte nader, gekenmerk.

## Spesies 
Soos in November 2019 aanvaar *Plants of the World Online* die volgende spesies:

* *Metaxya contamanensis* Tuomisto & GGCárdenas
* *Metaxya elongata* Tuomisto & GGCárdenas
* *Metaxya lanosa* ARSm. & Tuomisto
* *Metaxya rostrata* (Kunth) C.Presl
* *Metaxya scalaris* Tuomisto & GGCárdenas
Maria Doolaeghe

**Maria Doolaeghe** (25 Oktober 1803 - 7 April 1884) was 'n Vlaamse skryfster. 

## Bibliografie 
* *Nederduitsche letteroefeningen* (1834)
* *Madelieven* (1840)
* *De avondlamp* (1850)
* *Sinte Godelieve, Vlaemsche legende uit de XIde eeuw* (1862)
* *Winterbloemen* (1868)
* *Najaarsvruchten* (1869)
* *Madelieven en avondlamp* (1876)
* *Najaarsvruchten en winterbloemen* (1877)
* *Nieuwste gedichten* (1878)
* *Jongste dichtbundel* (1884)

## Sien ook 
* Vlaamse literatuur

## Bronne 
* Maria Doolaeghe
* G.J. van Bork en P.J. Verkruijsse, De Nederlandse en Vlaamse auteurs (1985)
* Maria Doolaeghe
* G.J. van Bork en P.J. Verkruijsse, De Nederlandse en Vlaamse auteurs (1985)
Fernandel

**Fernand Joseph Désiré Contandin** (8 Mei 1903 – 26 Februarie 1971), beter bekend as **Fernandel**, was 'n Franse akteur en sanger. Hy is gebore in Marseille, Frankryk, seun van Désirée Bedouin en Denis Contandin, wat oorspronklik van Perosa Argentina, 'n Oksitaanse dorp geleë in die provinsie van Turyn, Italië. Hy was 'n komediester wat die eerste keer in Franse vaudeville, operettes, en music-hall revues gewild geraak het.

Sy verhoognaam kom van sy huwelik met Henriette Manse, suster van sy beste vriend en gereelde film medewerker Jean Manse. Hy was so geheg aan sy vrou dat sy skoonmoeder hom ''Fernand d'elle'' ("Haar Fernand") genoem het.

## Verwysings 
## Eksterne skakels 
* 
* Fernandel sing 'Les gens riaient'
* Fernandel by Diggi
Emmanuel Hiel

**Emmanuel Hiel** (30 Mei 183427 Augustus 1899), was 'n Vlaams-Nederlandse digter en prosaskrywer.

Hiel is in Sint-Gillis-Dendermonde gebore. Gedurende sy lewe het hy verskillende poste beklee, van onderwyser en regeringsamptenaar tot joernalis en boekhandelaar. Sy laaste poste was dié van bibliotekaris by die Nywerheidsmuseum en professor in deklamasie aan die Konservatorium in Brussel. 

Hiel het 'n aktiewe en prominente rol gespeel in die Vlaamse Beweging in België en sy naam word verbind met die van Jan van Beers, Jan Frans Willems en Peter Benoit. Benoit het van Hiel se verse getoonset, vernaam in sy oratoriums *Lucifer* (opgevoer in Londen in die Royal Albert Hall en elders) en *De Schelde*. Hierdie en ander musiek het 'n groot bydrae gelewer tot die gewildheid van Hiel se skryfwerk in skole en onder Belgiese koorverenigings. 

Hiel het ook verskeie lirieke uit die buiteland vertaal. Sy weergawe van Tennyson se *Dora* is omstreeks 1871 in Antwerpen gepubliseer. Ter herdenking van vyftig jaar van Belgiese onafhanklikheid het hy vir die nasionale fees in Brussel in 1880 twee kantates getiteld *Belgenland* en *Rer Belgenland* gekomponeer. 

Hiel se pogings om Walloniese invloede teë te werk en 'n *toenadering* tussen Nederlanders in die noorde en die Teutoniese rasse-simpatiseerders oorkant die Ryn te bewerkstellig het hom baie gewild gemaak by albei. 'n Volume van sy beste gedigte het in 1874 die eerste deel uitgemaak van 'n bundel bestaande uit werke deur Nederlandse skrywers wat in Leipzig, Duitsland gepubliseer is. 

Hy is in 1899 in Schaarbeek oorlede.

## Bibliografie 
Van sy meer bekende digterlike werke is:

* *Looverkens* (1857)
* *Nieuwe Liedekens* (1861)
* *Gedichten* (1863)
* *Psalmen, Zangen, en Oratorios* (1869)
* *De Wind* (1869), 'n inspirerende kantate wat groot sukses behaal het en gul ontvang is
* *De Liefde in Leven* (1870)
* *Elle* en *Isa* (twee musikale dramas, 1874)
* *Liederen voor Groote en Kleine Kinderen* (1879)
* *Jakoba van Beieren* ('n poëtiese drama, 1880)
* *Mathilda van Denemarken* ('n liriese drama, 1890)

Sy versamelde poëtiese werke is in 1885 in drie bundels in Roeselare gepubliseer. 

## Sien ook 
* Vlaamse literatuur

## Verwysings 
## Eksterne skakels 
* Emmanuel Hiel in die bundel "Vlaamse skrywers" (Nederlands)
* Emmanuel Hiel in die Digitale Bibliotheek voor de Nederlandse Letteren (DBNL)  (Nederlands)
* Koninklijk Atheneum Emmanuel Hiel (skool vernoem na Emmanuel Hiel)
Tekurivier

Die **Tekurivier** is 'n rivier wat in die noordweste van KwaZulu-Natal, Suid-Afrika vloei. Die rivier ledig in die Buffelsrivier wat later by die Tugela aansluit.

## Eksterne skakel 
* Google-kaart van die Tekurivier se monding by Geonames.org (cc-by)
Julius Vuylsteke

duimnael|Julius Vuylsteke (deur Willem Steelink Jr. )
**Julius Vuylsteke** (10 November 1836, Gent - 16 Januarie 1903, Gent) was 'n Vlaamse liberale politikus en skrywer. Hy het sy loopbaan as advokaat begin, maar later 'n boekwinkel geopen. As liberale Vlaamse politikus stig hy die liberale vereniging '' 't zal wel gaan'' en speel hy 'n belangrike rol in die Vlaamse Beweging. Vuylsteke het kulturele samewerking tussen Vlaandere en Nederland bevorder. Hy het president geword van die Willemsfonds. Na sy politieke loopbaan het hy veral aandag gegee aan die geskiedenis van Vlaandere. In 1867 stig hy die Vlaamse weekblad *Het Volksbelang*, wat op 12 Januarie 1867 vir die eerste keer verskyn. In 1867 was Julius De Vigne een van die redakteurs saam met Julius Sabbe, Jozef Van Hoorde en Adolf Hoste.

Julius Vuylsteke het gedurende sy studentedae romantiese Vlaamse nasionalistiese gedigte geskryf wat gebundel is in *Zwijgende liefde* (1860) en *Uit het studentenleven en andere gedichten* (1868). Na sy dood is sy politieke essays en gedigte in 1903 gebundel in *Klauwaard en Geus*.

## Eerbewyse 
* **1900**: Ridder in die Orde van Leopold. 

## Bibliografie 
* Zwijgende liefde (1860)
* Le question flamande et le libéralisme (1861)
* Uit het studentenleven en andere gedichten (1868)
* Verzamelde gedichten (1881)
* Verzamelde prozastukken (1887–1891)
* Oorkondenboek van de stad Gent, dl. 1 (1900)
* Klauwaard en Geus (1905, postuum)

## Sien ook 
* Vlaamse literatuur

## Verwysings 
## Bronne 
* Julius Vuylsteke
Doringspruit (Tugela)

: *Die artikel handel oor die sytak van die Tugelarivier in KwaZulu-Natal, vir ander spruite, sien Doringspruit.*

Die **Doringspruit** is 'n rivier wat noordwaarts in KwaZulu-Natal, Suid-Afrika vloei. Dit is 'n regter-sytak van die Tugelarivier, met sy monding by Colenso.

## Eksterne skakel 
* Kaart van die Doringspruit se monding by Geonames.org (cc-by)
Frank Chikane

duimnael|Frank Chikane in 2014
**Frank Chikane** (3 Januarie 1951) is 'n Suid-Afrikaanse teoloog en voormalige anti-apartheidsaktivis. Chikane is 'n lid van die African National Congress.

Chikane se vader het in Johannesburg gewerk, terwyl sy moeder in Bosbokrand gewoon het. Chikane is in Bosbokrand gebore, maar sommige koerante dui op Johannesburg. Chikane het in Soweto grootgeword. Sy vader was 'n prediker in die *Apostoliese Geloofsending* (AGS), 'n Pinksterkerk, en Chikane is opgelei in teenstelling met diegene rondom hom. Hy is na die Universiteit van die Noorde en het betrokke geraak by die swartbewussynsbeweging en met Cyril Ramaphosa in kontak gekom .

Chikane het universiteitsbetogings teen Apartheid gelei en is in 1975 gedwing om die universiteit te verlaat. In 1977 werk hy vir die AGS. Hy is toe vir die eerste keer in hegtenis geneem en baie erg mishandel. In 1980 word hy deur die AGS georden. Sy werksaamhede het hom egter in 1981 met die konserwatiewe AGS in konflik gebring; sy skorsing sou tot 1990 duur.

Na sy skorsing het Chikane hom aangesluit by die Institute for Contextual Theology, 'n dinkskrum van die Suid-Afrikaanse Raad van Kerke. In 1987 volg Chikane ds. Beyers Naudé op as sekretaris-generaal van die Suid-Afrikaanse Raad vir Kerke. Hy beklee hierdie pos tot 1994. In 1989 het die Suid-Afrikaanse regering Chikane probeer vergiftig deur sy onderklere met senuweegif te behandel . Chikane, wat in die Verenigde State woonagtig was, het oorleef danksy tydige mediese behandeling. In 2007 is die verantwoordelike minister Adriaan Vlok en die polisiehoof Johan van der Merwe tien jaar gevangenisstraf opgelê, wat voorwaardelik opgeskort is. As boetedoening was Vlok, net soos Chikane, 'n godsdienstige Christen, die voete van Chikane. 

In die eerste demokratiese verkiesing in Suid-Afrika was hy 'n lid van die onafhanklike verkiesingskommissie wat die verkiesing gereël het. Hy was nie self kandidaat in hierdie verkiesing nie, hoewel die ANC hom graag as kandidaat wou hê. Chikane het in 1995 sy meestersgraad in openbare administrasie aan die Harvard Kennedy School ontvang. Chikane is sedert 1997 lid van die ANC se nasionale uitvoerende komitee en vanaf 1999–2004 privaatsekretaris van die Suid-Afrikaanse president.

## Verwysings
American Broadcasting Company

Die **American Broadcasting Company (ABC)** is 'n Amerikaanse multinasionale kommersiële televisie-netwerk wat 'n vlagskip-eiendom is van Walt Disney Television, 'n filiaal van die Disney Media Networks-afdeling van The Walt Disney Company. 

Die hoofkantoor van die netwerk is geleë in Burbank, Kalifornië op Riverside Drive, reg oorkant die straat van Walt Disney Studios en aangrensend aan die Roy E. Disney Animation Building. Die sekondêre kantore van die netwerk, en die hoofkwartier van die nuusafdeling, is geleë in New York, in die uitsaaisentrum in 77 West 66th Street aan die Upper West Side van Manhattan.

## Eksterne skakels 
* amptelike webwerf
NBC

duimnael|regs|160px|NBC se embleem sedert 2022

**National Broadcasting Company (NBC)** is 'n Amerikaanse Engelstalige kommersiële radio- en televisienetwerk wat besit word deur NBCUniversal, 'n filiaal van Comcast. Die hoofkantoor van die netwerk is geleë by 30 Rockefeller Plaza in New York, met bykomende kantore naby Los Angeles (by 10 Universal City Plaza), Chicago (by die NBC Tower) en Philadelphia (by die Comcast Technology Center). 

NBC is een van die drie grootste televisienetwerke, en word soms die "**Peacock Network**" genoem, met verwysing na sy gestileerde pou-logo, wat in 1956 bekendgestel is om die onderneming se innovasies in vroeë kleuruitsendings te bevorder; dit word die netwerk se amptelike embleem in 1979.

## Eksterne skakels 
* amptelike webwerf
Fox Broadcasting Company

duimnael|120px|regs|Logo

**Fox Broadcasting Company** (dikwels afgekort tot **Fox** en in hoofletters gestileer as **FOX**) is 'n Amerikaanse kommersiële televisienetwerk wat 'n vlagskip-eiendom van die Fox Corporation is. Die hoofkantoor van die netwerk is geleë te 1211 Avenue of the Americas in New York-stad, met bykomende kantore in die Fox Broadcasting Center (ook in New York-stad) en in die Fox Television Centre in Los Angeles.

Dit is op 9 Oktober 1986 gestig as 'n mededinger van die groot drie televisienetwerke (ABC, CBS en NBC). Fox het mettertyd die suksesvolste poging tot 'n vierde televisienetwerk geword. Dit was die hoogsgerekende gratiskyk-netwerk in die ouderdomsgroep 18–49 van 2004 tot 2012, en was die Amerikaanse televisienetwerk met die meeste kykers tydens die 2007-08 seisoen.

## Eksterne skakels 
* amptelike webwerf
Charlotte van den Broeck

**Charlotte Van den Broeck** (gebore in 1991 in Turnhout) is 'n Vlaamse digteres. Nadat sy 'n diploma in taal- en letterkunde behaal aan die Universiteit van Gent (UGent) studeer sy woordkuns aan die *Koninklijk Conservatorium Antwerpen*.

Van den Broeck was in 2013 een van die top honderd inskrywings vir die Turing *Gedichtenwedstrijd*. Sy is deel van die *Turnhoutse Collectief Dichterbij*.  

In Januarie 2015 verskyn haar debuutbundel getiteld *Kameleon* by *De Arbeiderspers* met beeldende, verhalende gedigte. Op *Gedichtendag* in 2016 (dit val altyd op die laaste Donderdag van Januarie) word die Herman de Coninck-debuutprys aan haar toegeken. 

Haar debuutbundel is deur Dr. Daniël Hugo in Afrikaans vertaal en deur Protea Boekhuis onder 'n gelyknamige titel gepubliseer.

In Oktober 2016 was sy die jongste gas(land)spreker ooit saam met Arnon Grunberg tydens die opening van die Frankfurter Buchmesse. Haar tweede digbundel, *Nachtroer*, verskyn aan die begin van 2017 en is aan die einde van dié jaar genomineer vir die 24ste, en laaste, VSB Poëzie-prys. In 2019 word die bundel bekroon met die Paul Snoek-prys. 

Op 1 Oktober 2019 verskyn haar prosadebuut getiteld *Waagstukken* by *De Arbeiderspers*. Hierdie portret van dertien argitekte wat selfmoord pleeg is in 2020 bekroon met die *Confituur Boekhandelsprijs*. In September 2020 is die boek genomineer vir die *Boekenbon Literatuurprijs*.

In September 2020 publiseer Van den Broeck die boek *Woorden temmen: van kop tot teen* in samewerking met die Nederlandse poësiekritikus Jeroen Dera.

## Werke 
* 2015: *Kameleon*, De Arbeiderspers Uitgewers, . In Afrikaans vertaal deur Dr. Daniël Hugo.
* 2017: *Nachtroer*, De Arbeiderspers Uitgewers, 
* 2019: *Waagstukken*, De Arbeiderspers Uitgewers, 
* 2020: *Woorden temmen: van kop tot teen*

## Verwysings
Runderivier

Die **Runderivier** (voorheen bekend as die Lundirivier) dreineer die suidoostelike deel van Zimbabwe.

## Roete 
Die rivier ontspring net suid van Gweru aan die suidelike kant van die Chironde-bergreeks in die Middellande op 'n hoogte van 'n 1460&nbsp;m bo seespieël. Daarna vloei dit suidoos deur die streke rondom Shurugwi en Zvishavane en nadat dit 'n 1200&nbsp;m aan hoogte verloor het, sluit dit net voor die grens met Mosambiek by die Saverivier aan.

## Sytakke 
Die Runderivier met sy wye netwerk van sytakke het 'n opvangsgebied van 41400&nbsp;km². Sy grootste sytakke is die Ngezirivier, Mutirikwerivier en die Chiredzirivier en daar is verskeie damme en mere. Suidwes van Shurugwi is die Gwenorodam wat water verskaf aan Gweru. Wes van Masvingo is die Mushandike-dam in die Mushandikerivier. Net noord van die Morgenster-sendingstasie en die Zimbabwe-ruïnes (Groot-Zimbabwe) en by die samevloeiing van die Umshagashirivier en die Mtilikwerivier (net suidoos van Masvingo) is die Mutirikwedam (Lake Kyle). Verder stroomaf in die Mtilikwerivier is by Renco die Bangaladam. Die MacDougalmeer is in die Chiredzirivier. In die laer loop van die Runderivier is die Chipinda-poele, die Chiviriga-waterval en die Chitove-waterval.
BMW B48

regs|duimnael|B48 in 'n 2014 MINI Cooper S
Die BMW **B48** is 'n turboaangejaagde inlynviersilinder-petrolenjin wat die BMW N20 vervang het en sedert 2014 in produksie is. Dit is die eerste keer in die F56 Mini Hatch gebruik en word sedert 2015 in BMW-toepassings gebruik.

Die B48 is deel van 'n modulêre BMW-enjinfamilie van 3-silinder (B38/B37), 4-silinder (B48/B47) en 6-silinder (B58-) enjins, almal met 'n verplasing van 500 cc per silinder.

## Ontwerp 
Vergeleke met sy N20-voorganger gebruik die B48 'n meer nie-hoekse ontwerp. Volgens die N20 is die blok en kop van aluminium vervaardig. Ander kenmerke wat met die N20 gedeel word, is 'n dubbelveeg-turboaanjaer, direkte inspuiting, veranderlike klepopening (Valvetronic) en veranderlike kleptyd (dubbele VANOS).

### 135 kW-weergawe 
In kombinasie met die elektriese motor is die 330e en 530e se algehele lewering 185 kW en 420 Nm wringkrag.

### 144 kW-weergawe 
In die MINI Cooper S verhoog 'n tydelike oordruk die wringkrag met 20 Nm tot 300 Nm. 

### 165, 170 en 190 kW-weergawes 
* 2016–2019 F20 125i
* gepas in verskeie MINI-weergawes 

### 225 kW-weergawe 
Hierdie enjin het 'n versterkte krukas met groter hooflaers en nuwe suiers met 'n laer drukverhouding van 9,5:1. Dit laat die enjin toe om 'n verhoogde druk te hanteer van 'n groter turboaanjaer wat saamgepersde lug deur 'n herwerkte inlaatkanaal blaas. Hierdie enjin is in Mei 2019 onthul en word gedeel met die nuwe MINI Countryman JCW, Clubman JCW  en JCW GP-modelle. Die enjinlewering het met  toegeneem tot 301 pk en die wringkrag het toegeneem tot 450 Nm.

## Verwysings
New York Modeweek

**New York Modeweek** (Engels: *New York Fashion Week*), wat in Februarie en September van elke jaar gehou word, is 'n halfjaarlikse reeks geleenthede (wat gewoonlik 7–9 dae lank is) wanneer internasionale mode-versamelings aan kopers, die pers en die breë publiek vertoon word. Dit is een van die vier grootste Modeweke ter wêreld, gesamentlik bekend as die "Groot 4", saam met die in Parys, Londen, en Milan. Die Council of Fashion Designers of America (CFDA) het die moderne idee van 'n gesentraliseerde "New York Modeweek" in 1993 geskep, hoewel stede soos Londen in die 1980's reeds hul naam van die stad in samewerking met die woorde *modeweek* gebruik het. NYFW is gebaseer op 'n ouer reeks geleenthede genaamd "Press Week", wat in 1943 gestig is.

Produsente van die New York Modeweek sluit in IMG, The SOCIETY Fashion Week, FTL Moda in samewerking met Fashion Week Online, Style 360, Art Hearts Fashion, Style Fashion Week, en ASC Fashion week onder andere.

'n Gesentraliseerde kalender van stadswye geleenthede (insluitend diegene verbonde aan WME/IMG) word gehou deur die CFDA, en is van die kalenderstigter Ruth Finley verkry.

Die ekonomiese impak van die New York Modeweek word op VS$ 887 miljoen geraam.

## Oorsprong 
Die eerste New York Modeweek was gestig in 1943 deur Eleanor Lambert, persdirekteur van die Amerikaanse mode-industrie se eerste promosie-organisasie, die New York Dress Institute.

Die geleentheid, die wêreld se eerste georganiseerde modeweek, was "Press Week" genoem, en is geskep om aandag af te trek van die Franse mode tydens die Tweede Wêreldoorlog, toe kenners van die modebedryf nie na Parys kon reis om Franse modeparades bywoon nie. Dit was ook bedoel om Amerikaanse ontwerpers ten toon te stel vir modejoernaliste, wat Amerikaanse mode-innovasies verwaarloos het.

*Press Week* was 'n sukses, en modetydskrifte soos *Vogue*, wat gewoonlik gevul was met Franse ontwerpe, het toenemend Amerikaanse mode gekenmerk.

Teen die middel-1950s, het die geleentheid bekend geword as "Press Week of New York". Lente 1951 (gehou in Februarie 1951) was die 16de jaarlikse *Press Week of New York*.

## Sien ook 
* Modeweek

## Verwysings 
## Eksterne skakels 
* Nuus en kommentaar deur die New York Times